Tisztelt Elvtársak!

Mint ahogy azt Önök is tudják, nemrégiben előadásra került a Madách Imre által írt Az ember tragédiája című mű, amely káros ideológiai hatásával sokkolta a tisztelt elvtársakat. Mivel nem szándékozunk lázító, a dicső nemzet számára helytelen kontrasztok felállításával eleget tenni a mű romboló üzenetének további terjesztésével, ezért a Tisztelt Elvtársak figyelmébe ajánlanánk a tragédia nép által is elfogadhatatlan pontjait, társadalmunkra nézve:

1. Mi, mint a nemzet szellemi irányt mutató őrei, felháborítónak találjuk Az ember tragédiájában megmutatkozó , értelmetlen vallást dicsőítő, sőt azt szorgalmazó elemeit, amelyek fellelhetőek a tragédia szinte minden egyes színében, valamint az azokban megjelenő díszletekben is.

2. Itt, mélyen tisztelt Elvtársak, kiemelném a IV.,V.,VI.,IX.,X. színeket, amelyek mindegyike rendkívül káros világképet vetíthet az őket szemlélők elé. Megemlíteném a színekben megtalálható túlzott hedonizmust, a szocializmus haladó szelleme ellen irányuló kapitalista, kizsákmányoló hataloméhséget. A műben ott lappang az erkölcstelenség semmitől vissza nem riadó vállalhatatlan formája, az önző társadalomnézet legkárosabb ideológiai tendenciáival párhuzamban.

3. A műben megtalálhatók a rendszer meggyalázását célzó elemek, melyek a Falanszter színben öltenek testet. Tisztelt Elvtársak! Ne hagyjuk, hogy egy rég letűnt, haladásellenes személy, mint Madách, elvakult és bekövesedett gondolatmenete megmérgezze nemzetünk identitását. Az itt kreált társadalom- és világkép mélyen megsérti dicső rendszerünk alapköveit.

4. Kormányunk hisz a haladásban, a munka és a szorgalom legyőzhetetlen erejében, és az ezt követő boldog beteljesülésben. Elveti az efféle lealacsonyító fájdalmas jövőképet. Végezetül szeretném javasolni az előadások tervezett számának csökkentését, illetve cenzúrázni a fent említett káros tendenciákat, mivel Az ember tragédiája betiltása jelenlegi körülmények között lehetetlen vállalkozás volna.

 Tisztelettel: Létezninemtudók